Når børnene bliver alt for utålmodige, er der råd at hente. Aalborg Zoo holder åbent juleaftensdag, og det er helt gratis at komme ind.

Der er meget at opleve i Zoo - også om vinteren. Der er blandt andet en lille ny leopardunge, de to-måneder gamle løve unger, en flodhesteunge, samt søløveungen Sille. Julemanden har alt for travlt til at dukke op, i stedet har Aalborg Zoo fået fat på hans kone, som sørger for, at der er julegodter til alle børnene. Aalborg Zoo holder åbent hele julen hver dag kl. 9-15, men har lukket d. 31. dec. samt d. 1. januar.